Вичегда

Вичегда (Вы́чегда // Словарь названий гидрографических объектов России и других стран — членов СНГ  / под ред. Г. И. Донидзе. — М.: Картгеоцентр — Геодезиздат, 1999. — С. 98. — ISBN 5-86066-017-0.,  ) — дарё дар Русия, бузургтарин шохоби рости дарёи Двинаи Шимолӣ. Тӯлаш 1130 км. Масоҳати ҳавзааш 121 ҳазор км².

Аз канори ҷанубии қаторкӯҳи Тиман оғоз меёбад. Дар маҷрои болоӣ аз дараи умқаш 20-40 м ҷорӣ мешавад. Маҷрои мобайнӣ ва поёниаш ором. Дарёбодаш васеи ботлоқзор, ҷо-ҷо кӯлчаҳо дорад. Манбааш асосан барф. Сарфи миёнаи солонаи об дар наздикии ш. Сиктивкар 599 м³/с, дар резишгоҳаш — 1100 м³/с. Аввали ноябр ях баста, дар охири апрел об мешавад. Шохобҳои асосиаш: аз рост — Вол, Вишера, Вим; аз чап — Нем, Келтмаи Шимолӣ, Локчим, Сисола, Вилед. Баҳор то Волдино (959 км), тобистону тирамоҳ то Уст-Кулом (693 км) киштигард аст. Дар соҳили Вичегда ш-ҳои Солвичегодск, Сиктивкар, Яренск, Межог, Айкино, Уст-Кулом ҷойгиранд. Дар гузашта Вичегда ҳамчун роҳи асосии тиҷорат ба Кама, Урал ва Сибир истифода мешуд.

 Эзоҳ 

 Адабиёт